Document ID: /fineweb-2-swissfilter-quality_10-filterrobots/filtered/01308.jsonl.gz/811

VOAL – Xherdan Shaqiri dëshiron të largohet nga Liverpool, në të cilin ai ka luajtur që nga viti 2018, dhe largimi i tij ka shumë të ngjarë të bëhet këtë verë. “Unë u thashë menaxherëve se jam gati për një sfidë të re – tha lojtari i kombëtares zvicerane, kontrata e të cilit me Reds skadon më 2023 – Ata e kanë pranuar vendimin tim dhe do të shqyrtojnë ofertat që do të vijnë nga skuadrat që duan të më blejnë” .
“Në këtë moment të karrierës time ajo që ka më shumë rëndësi është të luaj rregullisht dhe kjo nuk ka ndodhur në tre sezonet e fundit – vazhdoi Shaqiri – Unë jam vetëm 29 vjeç, kam luajtur në ligat më të mira në Evropë dhe shpresoj të vazhdoj të bëj kështu”. Në tre sezonet e kaluara në Liverpool, XS23 ka bërë 63 paraqitje dhe ka shënuar 8 gola, duke fituar në veçanti një Champions League dhe një titull anglez, por sezonin e kaluar ai luajti vetëm 551 minuta në Premier League, me një bilanc të dobët të dy asistimeve. Ndër klubet kryesore të interesuara për bazelasin, të freskëta nga një evropian i mirë, do të ishin Lazio, Napoli, Sevilla dhe Villarreal. rsi-eb